दो गोदाम बनने से बढ़ जाएगी भंडारण क्षमता
धान खरीदी शुरू होने के बाद चावल जमा करने नागरिक आपूर्ति निगम के गोदाम में वाहनों की लंबी कतार लग रही है। पुराना कलेक्टोरेट से लेकर रिस्दी चौक तक ट्रकें खड़ी रहती है। आठ गोदामों की क्षमता 1800 मिट्रिक टन है। दो गोदाम निर्माणाधीन है। जनवरी तक निर्माण पूर्ण होने के बाद गोदाम की क्षमता बढ़ जाएगी।
नागरिक आपूर्ति निगम के गोदामों में चावल के साथ शक्कर व अन्य सामग्री का भंडारण होता है। सामान्य दिनों की अपेक्षा धान खरीदी शुरू होने से चावल जमा करने ट्रकों की लाइन लगी रहती है। जिले में लगभग 25 राइस मिलर हैं। जो गोदाम में जमा करने चावल लेकर पहुंच रहे हैं। चावल भंडारण के साथ ही सोसायटी के लिए यही से ही चावल की आपूर्ति भी की जाती है।
इसलिए लगता है जाम
गोदाम में चावल रखने की क्षमता भले ही अधिक है, लेकिन एक दिन में 15 ट्रक ही खाली हो सकते हैं। एक लॉट में 540 बोरा होता है। इस तरह एक लॉट का चावल दो ट्रकों में लेकर पहुंचते हैं। इसी वजह से ट्रकों की लंबी कतार रोज लगी रहती है।
कटघोरा में भी गोदाम
नागरिक आपूर्ति निगम का कटघोरा में भी गोदाम है। जहां ट्रकों की कतार लगी रहती है। यहां जगह होने से सड़क जाम की स्थिति निर्मित कम होती है।
समय पर कराया जाता है ट्रकों को खाली
ट्रकों की लंबी कतार लगना स्वाभाविक है। नियम के अनुसार ही रोज 15 ट्रकें खाली हो रही है। दो नए गोदाम बनने के बाद गोदाम की भंडारण क्षमता बढ़ जाएगी। आसिफ सिद्दिकी, गोदाम प्रभारी, नान
कोरबा : रिस्दी मार्ग पर लगी वाहनों की कतार।
सुविधा
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva